Eksistentiel ledelse

Eksistentiel ledelse (eng. existential leadership) er ledelsesteori og -praksis, der er baseret på eksistentiel filosofi. Der lægges derfor vægt på valg, ansvar og mening i ledelse. Desuden er autenticitet, frihed, døden og aleneheden vigtige for lederen.

Indhold 
Eksistentiel ledelse er ledelse, der fokuserer på lederens eksistens og væren og derfor lægger vægt på filosofiske begreber som mening. Ledelse må samtidig være autentisk og ikke blot mekanisk..  

Internationalt er tilgangen især blevet promoveret af Joe Kelly og Louise Kelly samt John Lawler. Desuden Monica Hanaway, der har skrevet flere bøger om emnet. Hun viser, at i det 21. århundrede er det mere vigtigt, at lederen kan være autentisk og bidrage til at skabe mening. Ansvar og valg bliver særligt vigtigt for denne leder.  

I Danmark findes der forskellige repræsentanter for tilgangen, men kendt er især teologen Camilla Sløk, der skrev ph.d. om Luther og sjælesorg. Hun inddrager teologiske begreber og teorier i forståelsen af eksistentiel ledelse. Her må lederen være i stand til at påtage sig et ansvar, i stedet for at undvige, og dermed have et blik for etik og omsorg. Det indebærer sans for de eksistentielle dramaer i organisationer. Desuden har Mette Vesterager skrevet om eksistentiel ledelse og stress, og Anja Elfrida Hald har skrevet om lederskab med mening.

Beslægtede områder

Eksistentiel arbejds- og organisationspsykologi 
Den eksistentielle tilgang har fået betydning i arbejds- og organisationpsykologi: Psykologen Karen Schultz udgav i 2000 bogen Eksistens i arbejdslivet, der ser på, hvordan der kan skabes mening for medarbejdere og virksomheder i organisationer. Det sker ved at integrere de eksistentielle dimensioner i arbejdet. På den måde kan virksomheden forholde sig til medarbejdernes eksistens.

Eksistentiel coaching 
Monica Hanaway har også skrevet om eksistentiel coaching, der bruges i organisationer. Det handler blandt andet om at løfte medarbejdernes mulighed for at finde mening i arbejdet. 

Eksistentiel coaching er metodisk beslægtet med eksistentiel terapi.

Litteratur 

 Agarwal, J, Malloy, DC (2000). The role of existentialism in ethical business decision-making. Business Ethics: A European Review 93: 143–154.
 Hanaway, Monica (2012): “Existential Perspectives on Coaching”. Sage
 Hanaway, Monica (2018): “Being an Existential Leader”. TH Group
 Hanaway, Monica (2019): “An Existential Approach to Leadership Challenges”. Routledge
 Hanaway, Monica (2019): “The Existential Leader: An Authentic Leader For Our Uncertain Times“. Routledge
 Hanaway, Monica (2020): “The Handbook of Existential Coaching Practice”. Routledge
 Hald, Anja Elfrida (2021): “Lederskab med Mening - Bliv ninja i at udvikle meningsfuldt arbejde og liv på kun 27 dage”. Forfatterskabet.dk
 Kelly, J. , & Kelly, L. (1998) “An Existential-Systems Approach to Managing Organizations”. Westport, CT: Quorum Books
 Lawler, John et al (2008): Existential communication and leadership. Leadership 4 (3), 253-269, 2008
 Lawler, John et al (2012): “Theorizing leadership authenticity: A Sartrean perspective”. Leadership, 8:4, 327-344.
 Persson, Kerstin (2018): “Livet händer - existentiella perspektiv på ledarskap”. Verbum
 Schultz, Karen (2000). “Eksistens i arbejdslivet: At skabe mening for virksomhed og medarbejder”. Hans Reitzels Forlag
 Schultz, Karen (2005). “Arbejde som livsmening – mening som livets arbejde”. I: E-Artikel, Akademia.dk
 Schultz, Karen (2006). “When Work Means Meaning: Existential Dimensions, Organizations and Leadership”. Akademia
 Serrander, Elisabeth & Ann Lagerstrom (2019): “Existentiell coaching”. Sverige: Studentlitteratur
 Sløk, Camilla (2020). “Magt og omsorg i det eksistentielle lederskab”. København: Dansk Psykologisk Forlag
Vesterager, Mette (2017): “Eksistentiel ledelse”. HRF
Vesterager, Mette (2017): Stress i et eksistentielt perspektiv. I: Erhvervspsykologi, nr 2
Vesterager, Mette (2019): Stress og eksistens. HRF

Kilder og henvisninger 

Ledelse
Filosofi